lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv lv sl lv lv es uk es en en lv lv en lv sk lv sk lv hbs_lat lv sk lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sv nl lv lv sk lv sk lv hbs_lat lv sk lv en lv en lv en lv lv sk lv ceb sk lv en lv ca lv en lv sk lv sk en lv lt lv lv lt ca lv lv en lv lt ru pl ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Rastorgujevs: Pēc pēdējās šaušanas biju apjucis
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2017. gada 20. marts 16:16
Latvijas vadošais biatlonists Andrejs Rastorgujevs svētdien pēc noslēdzošās - ceturtās - šaušanas Norvēģijā notikušā Pasaules kausa sezonas noslēdzošā posma 15 kilometru sacensībās ar masu startu, kurā izdevās izcīnīt otro vietu, bijis apjucis, tāpēc vairākas reizes atskatījies pār plecu, lai pārliecinātos, vai viņam tiešām neviens sāncensis neseko.
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Tralmaks atskaitīts no NHL kluba "Bruins" treniņnometnes
Tenaks līderis pēc Jaunzēlandes rallija pirmā posma
Rastorgujevs svētdien pirmo reizi karjerā kāpa uz goda pjedestāla, izcīnot otro vietu masu startā un atpaliekot vien no pēdējo gadu labākā biatlonista, francūža Martēna Furkada.
Savukārt jau pirmdien Rastorgujevs atgriezās Latvijā, kur viņu lidostā sagaidīja tuvinieki, atbalstītāji, Latvijas armijas pārstāvji, mediji un vienkārši līdzjutēji.
«Tagad jau saprotu, ko īsti svētdien paveicu. Pēc pēdējās šaušanas vairākas reizes atskatījos, lai pārliecinātos, vai tiešām man priekšā ir tikai viens biatlonists. Sākumā biju apjucis, bet tad man priekšā izslēpoja Simons Eders, tomēr viņu diezgan ātri apsteidzu. Tālāk jau bija jādemonstrē viss, uz ko esmu spējīgs,» žurnālistiem pēc atgriešanās Latvijā teica Rastorgujevs.
«Es pat neteiktu, ka tagad tika sasniegts sportiskās formas kalngals. Pārējie atlēti bija diezgan saguruši. Sezonas laikā man nebija ļoti lielu kāpumu un nebija arī lielu kritumu. Turējāmies diezgan augstā līmenī.»
Rastorgujevs svētdienas sacensībās šaušanā pieļāva divas kļūdas, taču tik svarīgajā ceturtajā ugunslīnijā, kas bija jāveic stāvus, viņš šāva nekļūdīgi. Tieši stāvus šaušana bija viens no Latvijas biatlonista šīs sezonas lielākajiem klupšanas akmeņiem.
«Pēdējais šāviens atmiņā jau ir saglabāts. Atcerēšos visu pēdējo Pasaules kausa posmu - kā tam noskaņojos, katrā distancē rezultāti uzlabojās, fiziski jutos ļoti labi. Tas bija viss kopums, nevis tikai pēdējā šaušana. Tieši šo kopējo sajūtu vajag atcerēties un to, kāda sacensībās bija atmosfēra,» uzsvēra Rastorgujevs.
«Tas bija ļoti aizkustinošs brīdis. Nosauc tavu uzvārdu, nostājies uz sava goda pjedestāla pakāpiena, paskaties uz tribīnēm un redzi Latvijas karogus... Tas bija ļoti emocionāli,» atklāja sportists.
Rastorgujevs pēc Oļega Maļuhina un Ilmāra Briča kļuvis par trešo Latvijas biatlonistu, kurš kāpis uz goda pjedestāla kādās no Pasaules kausa sacensībām.
Tikko piedzīvoju kaut ko nereālu. @Rastorgujevs #HOF2017 pic.twitter.com/7IypOEoXC8— Jānis Nātra (@janisnatra) March 19, 2017
Latvijas vadošais biatlonists vairākkārt uzslavēja uz šo Pasaules kausa posmu sabraukušos līdzjutējus, jo viņu atbalsts bijis jūtams.
«Sabraukušie Latvijas līdzjutēji bija kas fantastisks. Bija tik daudz Latvijas karogu, arī trasē fani atbalstīja skaļi. Viņu dēļ beidzot arī izdevās parādīt citādāku sniegumu nekā iepriekš,» norādīja Rastorgujevs, kurš kopā ar savu komandu pēc sacensībām devās uz restorānu, lai malkotu šampanieti.
«Šampanietis vairāk bija simbolisks, gardāks tas bija tieši emociju ziņā. Restorānā lielā traukā ielējām šampanieti un ielikām tajā medaļu, lai pēc tam katrs no mums varētu sajust medaļas garšu.»
Rastorgujevs arī atklāja, ka pēc sacensību noslēguma viņu apsveikuši teju visi masu startā braukušie biatlonisti.
«Tagad ar komandu apsēdīsimies pie galda un šīs nedēļas laikā saliksim plānu nākamajai sezonai. Viss būs atkarīgs arī no tā, ko teiks treneris Intars Berkulis - ko piesaistīsim, jo mums ir sarežģījumi ar šaušanu. Tomēr domāju, ka pie tā lielā mērā vainojama pirms sezonas veiktā pleca operācija, jo pieci mēneši bez šaušanas ir ļoti daudz. Būs vienkārši jāstrādā un vēlreiz jāstrādā, ko man patīk darīt vislabāk,» pauda Rastorgujevs.
Svētdienas masu starta sacensībās bija arī incidents, jo Furkads bija aizmirsis paņemt ložu aptveri, ko franču zvaigzne saprata tikai pirms pirmās šaušanas. To viņam no malas pasniedza treneris, kas pēc noteikumiem nav atļauts, jo aptverei vispirms bija jānonāk pie tiesneša un tikai tad pie sportista. Tomēr pēc sacensībām tika nolemts Furkadu nesodīt, ļaujot šīs sezonas Pasaules kausa ieguvējam savā īpašumā saņemt arī Mazo kristāla globusu masu startā.
«Nezinu, vai šīs situācijas atrisinājums bija godīgs. Jebkurā gadījumā Furkads bija tikai zaudētājs. Viņa treneris pārkāpa noteikumus, jo iedeva aptveri nevis caur tiesnesi, bet gan «pa taisno». Noteikumos tā darīt ir aizliegts. Man personīgi tas neko daudz nenozīmēja, turklāt man pašam sākotnēji šķita, ka Furkads ir devies soda aplī, tomēr viņš vienkārši bija aizkavējies, jo nebija salādējis aptveri.
Teicu to arī citiem: rēķini ir jākārto trasē. Martēns gāja uz maksimumu un cīnījās par Mazo kristāla globusu. Protams, ja viņam atņemtu uzvaru, tas būtu ļoti sāpīgi, taču noteikumi visiem ir vienādi,» norādīja Rastorgujevs.
Tuvākajā laikā Rastorgujevs plāno ar ģimeni doties atpūtā uz Ēģipti, bet pēc tam gaidāma došanās atkal uz Norvēģiju, lai atslēpotos no sezonas.
Tāpat sportists pa tuvākajām dienām nolēmis tikt galā ar veselības likstām, kas viņu piemeklējušas pēc atgriešanās no pasaules čempionāta. «Pie vainas ir mitruma maiņa vai daudzie vīrusi. Uz Pasaules kausa posmu Dienvidkorejā lidoju ne pārāk labā stāvoklī. Nedaudz vajadzēja dzert arī antibiotikas.
Dienvidkorejā katrs starts bija ļoti smags, jo zāles novājināja. Jādodas uz pārbaudēm un jāsaprot, vai tas mani kaut kā būs iespaidojis kopumā.»
Karjeras laikā Rastorgujevs pirms svētdienas sacīkstēm četras reizes bija izcīnījis ceturto vietu Pasaules kausa sacensībās, bet uz goda pjedestāla viņam līdz šim nebija izdevies kāpt.
Aizvadītajā Pasaules kausa sezonā Latvijas biatlonists noslēguma kopvērtējumā ierindojās 21.pozīcijā.
Rastorgujevs 2016.gada sezonu noslēdza kopvērtējuma 20.vietā, kas salīdzinājumā ar 2015.gadu bija kāpums par septiņām pozīcijām, bet sekmīgākā viņam bijusi 2013./14.gada sezona, kad Latvijas vadošais biatlonists viņš guva 16.vietu.
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Graudiņa/Samoilova ar zaudējumu uzsāk Parīzes "Elite 16" turnīru
Tralmaks atskaitīts no NHL kluba "Bruins" treniņnometnes
Tenaks līderis pēc Jaunzēlandes rallija pirmā posma
Video Porziņģi pēc ierašanās Japānā ieskauj fanu pūlis
Video ASV basketbolistes ar graujošu uzvaru pirmās sasniedz Pasaules kausa punfinālu
Bļugeram izmeklēs ķermeņa augšdaļas savainojumu
"Zemgale"/LLU svin jau septīto uzvaru pēc kārtas
Laksa ar "Virtus Segafredo" Itālijas Superkausa finālā atzīst savas bijušās komandas pārākumu
Foto Ostapenko piedzīvo zaudējumu Tallinas "WTA 250" turnīra pirmajā kārtā
Meiera ar rezultatīvu sniegumu palīdz "Kalev"/"Cramo" sasniegt Eiropas kausa kvalifikācijas izšķirošo kārtu
Floridas "Panthers" no treniņnometnes atskaitījusi Sandi Vilmani
ASV hokejisti varētu pamest okupantu līgu KHL
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe и BoйHe
CпpaBka для избиpaTeлeй: kak пpaBилbHo roлocoBaTb?
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa